**การถ่ายทอดภูมิปัญญาผู้สูงอายุสู่เยาวชน “ ผู้สูงวัยสอนหลาน ”**

**การฟ้อนรำมาร์ทศิลป์ถิ่นอุบลราชธานี**

การฟ้อนรำของชาวอีสานเป็นเอกลักษณ์ภูมิปัญญาเฉพาะท้องถิ่นที่สืบทอดมาจนถึงปัจจุบัน การประยุกต์ประเพณีการฟ้อนรำมาร์ทศิลป์ถิ่นอุบลราชธานี ถือเป็นมรดกทางวัฒนธรรมที่เป็นเอกลักษณ์ของท้องถิ่นประจำจังหวัดอุบลราชธานี ที่ทรงคุณค่าต้องสืบทอดจากรุ่นสู่รุ่น รักษาไว้ไม่ให้สูญหาย ท่วงทำนองเพลงที่ใช้ประกอบการฟ้อนคือ เพลงมาร์ทอุบลราชธานี ซึ่งแต่งและบรรเลงโดยนักประพันธ์เพลงและศิลปินชาวจังหวัดอุบลราชธานี ร่วมสร้างประวัติศาสตร์แต่งเพลงมารช์ประจำจังหวัดเพื่อสร้างความภาคภูมิใจร่วมกันของชาวจังหวัดอุบลราชธานี ซึ่งเนื้อเพลงจะถ่ายทอดให้เห็นถึงจังหวัดอุบลราชธานี เป็นจังหวัดหนึ่งในภาคอีสานที่มีความอุดมสมบูรณ์และความเจริญในหลายด้านจนได้ชื่อว่าเป็นเมืองนักปราชญ์ "ถิ่นไทยดี" ผู้คนเต็มไปด้วยความโอบอ้อมอารี มีน้ำใจ สมชื่อว่าเป็น เมืองแห่งดอกบัวงาม โดยเป็นการฟ้อนรำที่ประดิษฐ์ท่าฟ้อนรำขึ้นโดยกลุ่มผู้สูงอายุ ชมรม กศน ภาคตะวันออกเฉียงเหนือ การฟ้อนมุ่งความอ่อนช้อยสวยงามและแต่งกายด้วยชุดผ้าไทย "ผ้ากาบบัว" ได้รับการสืบสานให้เป็นผ้าเอกลักษณ์ทางวัฒนธรรมของจังหวัดอุบลราชธานี สืบสานผ้าไทยสายใยเมืองอุบลราชธานี เพื่อธำรงไว้ซึ่งความเป็นเอกลักษณ์วัฒนธรรมอันล้ำค่าของเมืองอุบลราชธานี





 

 



 