**โครงการ สืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 1**

**คณะพยาบาลศาสตร์  มหาวิทยาลัยอุบลราชธานี  จัดโครงการทำนุบำรุงศิลปวัฒนธรรม  โครงการสืบสานภูมิปัญญาและพัฒนาเครือข่ายการเรียนรู้ด้านการสูงอายุเพื่อถ่ายทอดภูมิปัญญาชาวบ้านจากผู้สูงวัยสู่เยาวชน ในเขตพื้นที่รอบมหาวิทยาลัย โดยมีผู้เข้าร่วมโครงการ จำนวน 120 คน  ณ  หอประชุมโรงเรียนหนองสองห้อง  ตำบลธาตุ อ.วารินชำราบ จ.อุบลราชธานี  เมื่อวันที่ 12 มีนาคม 2556 ที่ผ่านมา**

**ดร.รวีวรรณ  เผ่ากัณหา รองคณบดีฝ่ายบริการวิชาการพัฒนานวัตกรรมและกิจการพิเศษ คณะพยาบาลศาสตร์  มหาวิทยาลัยอุบลราชธานี กล่าวว่า โครงการสืบสานภูมิปัญญาและพัฒนาเครือข่ายด้านการสูงอายุ เป็นโครงการทำนุบำรุงศิลปวัฒนธรรม  ซึ่งได้รับงบประมาณจากเงินอุดหนุนมหาวิทยาลัย จัดทำขึ้นเพื่อสืบสานภูมิปัญญาชาวบ้าน โดยเฉพาะผู้สูงวัย ซึ่งจะเป็นผู้ที่มีประสบการณ์  มีความรู้ภูมิปัญญาชาวบ้านในด้านต่างๆ อาทิ พืชสมุนไพร เครื่องจักสาน งานหัตถกรรมการฝีมือ และการทำขนมไทย เป็นต้น  โดยโครงการจัดให้มีการถ่ายทอดความรู้ให้กับเยาวชน ให้ความรู้ในการทำพานบายศรี  และ การทำข้าวต้มมัด  ซึ่งได้รับความสนใจจากนักเรียนจำนวน 120 คน ในเขตพื้นที่รอบมหาวิทยาลัยจำนวน 3 โรงเรียนเข้าร่วม ประกอบด้วย โรงเรียนบ้านบัววัด  โรงเรียนบ้านดอนกลาง  และโรงเรียนบ้านหนองสองห้อง ณ  หอประชุมโรงเรียนหนองสองห้อง  อ.วารินชำราบ จ.อุบลราชธานี**

**โครงการ สืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 2**

**คณะพยาบาลศาสตร์  มหาวิทยาลัยอุบลราชธานี  จัดโครงการทำนุบำรุงศิลปวัฒนธรรม  โครงการสืบสานภูมิปัญญาและพัฒนาเครือข่ายการเรียนรู้ด้านการสูงอายุเพื่อถ่ายทอดภูมิปัญญาชาวบ้านจากผู้สูงวัยสู่เยาวชน ในเขตพื้นที่รอบมหาวิทยาลัย โดยมีผู้เข้าร่วมโครงการ จำนวน 150 คน  ณ  หอประชุมโรงเรียนหนองสองห้อง  ตำบลธาตุ อ.วารินชำราบ จ.อุบลราชธานี  เมื่อวันที่ 12 มีนาคม 2557 ที่ผ่านมา**

**ดร.รวีวรรณ  เผ่ากัณหา รองคณบดีฝ่ายบริการวิชาการพัฒนานวัตกรรมและกิจการพิเศษ คณะพยาบาลศาสตร์  มหาวิทยาลัยอุบลราชธานี กล่าวว่า โครงการสืบสานภูมิปัญญาและพัฒนาเครือข่ายด้านการสูงอายุ เป็นโครงการทำนุบำรุงศิลปวัฒนธรรม  ซึ่งได้รับงบประมาณจากเงินอุดหนุนมหาวิทยาลัย จัดทำขึ้นเพื่อสืบสานภูมิปัญญาชาวบ้าน โดยเฉพาะผู้สูงวัย ซึ่งจะเป็นผู้ที่มีประสบการณ์  มีความรู้ภูมิปัญญาชาวบ้านในด้านต่างๆ อาทิ พืชสมุนไพร เครื่องจักสาน งานหัตถกรรมการฝีมือ และการทำขนมไทย เป็นต้น  โดยโครงการจัดให้มีการถ่ายทอดความรู้ให้กับเยาวชน ให้ความรู้ในการทำพานบายศรี  และ การทำข้าวต้มมัด  ซึ่งได้รับความสนใจจากนักเรียนจำนวน 150 คน ในเขตพื้นที่รอบมหาวิทยาลัยจำนวน 3 โรงเรียนเข้าร่วม ประกอบด้วย โรงเรียนบ้านบัววัด  โรงเรียนบ้านดอนกลาง  และโรงเรียนบ้านหนองสองห้อง ณ  หอประชุมโรงเรียนหนองสองห้อง  อ.วารินชำราบ จ.อุบลราชธานี**

**โครงการ สืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 3**

**มหาวิทยาลัยอุบลราชธานี โดยคณะพยาบาลศาสตร์ จัดกิจกรรมโครงการ “สืบสานภูมิปัญญาและพัฒนาเครือข่ายการเรียนรู้ด้านการสูงอายุ” ถ่ายทอดภูมิปัญญาท้องถิ่นผู้สูงอายุสู่เยาวชน บูรณาการในวิชาการพยาบาล สร้างความเข้าใจและเจตคติที่ดีต่อผู้สูงอายุแก่เยาวชน โดยมี อาจารย์จารุวรรณ  ชุปวา รองคณบดีฝ่ายบริหาร คณะพยาบาลศาสตร์ เป็นประธานเปิดงาน และ อาจารย์สาวิตรี สิงหาด ผู้ช่วยคณบดีฝ่ายฝึกอบรม คณะพยาบาลศาสตร์ กล่าวรายงาน ซึ่งได้รับความสนใจจากผู้สูงวัย นักเรียน นักศึกษาเข้าร่วมโครงการจำนวน 200 คน ณ หอประชุมโรงเรียนหนองสองห้อง ตำบลธาตุ อำเภอวารินชำราบ จังหวัดอุบลราชธานี เมื่อวันที่ 17 มีนาคม 2558 ที่ผ่านมา**

**อาจารย์จารุวรรณ  ชุปวา รองคณบดีฝ่ายบริหาร คณะพยาบาลศาสตร์กล่าวว่า ตามที่ทราบกันดีแล้วว่า การเปลี่ยนแปลงโครงสร้างของประชากรไทย วัยผู้สูงอายุ มีจำนวนเพิ่มขึ้นทุกๆปี และเป็นวัยที่มีความเสื่อมของร่างกายในทุกๆระบบ เกิดภาวะพึ่งพาและทุพพลภาพตามมา ซึ่งการเปลี่ยนแปลงนั้นสามารถชะลอลงได้ด้วยการดูแลสุขภาพของตนเอง และ การใช้ภูมิปัญญาท้องถิ่นที่มุ่งดูแลสุขภาพแบบองค์รวม การสร้างเสริมสมรรถนะของผู้สูงอายุ ส่งเสริมให้ผู้สูงอายุตระหนักถึงคุณค่า ความภาคภูมิใจในตนเอง มีคุณภาพชีวิตที่ดีและมีความผาสุกซึ่งโครงการนี้ได้ส่งเสริมสุขภาพผู้สูงอายุแบบองค์รวม เป็นเวทีเครือข่ายการเรียนรู้ความรู้ด้านภูมิปัญญาไทยโดยผู้สูงอายุสู่เยาวชน  เกิดการสืบสาน ถ่ายทอด และเผยแพร่ ความรู้ ภูมิปัญญาโดยผู้สูงอายุอย่างเป็นระบบ และเป็นการสร้างเจตคติที่ดีต่อผู้สูงอายุและเกิดการบูรณาการสู่การเรียนการสอนได้อย่างเป็นรูปธรรม อีกด้วย**

**อาจารย์สาวิตรี สิงหาด ผู้ช่วยคณบดีฝ่ายฝึกอบรม คณะพยาบาลศาสตร์ กล่าวเพิ่มเติมว่า โครงการสืบสานภูมิปัญญาและพัฒนาเครือข่ายการเรียนรู้ด้านการสูงอายุ เป็นการบูรณาการในวิชาการพยาบาลผู้สูงอายุ ของนักศึกษาพยาบาลศาสตร์ชั้นปี 2 ส่งเสริมให้นักศึกษาได้เรียนรู้จากสถานการณ์จริงมีทักษะในการส่งเสริมสุขภาพผู้สูงอายุอย่างเป็นองค์รวม การสร้างความเข้าใจและเจตคติที่ดีต่อผู้สูงอายุแก่เยาวชน**

**ในส่วนของกิจกรรมประกอบด้วย การบรรยายผู้สูงอายุกับภูมิปัญญาไทย การถ่ายทอดภูมิปัญญาผู้สูงอายุสู่เยาวชน ได้แก่ กลุ่มเยาวชนไทยใส่ใจผู้สูงอายุ กลุ่มจักสาน กลุ่มศิลปะและหัตถกรรม และกลุ่มขนมไทย ทำให้เกิดการสืบสาน ถ่ายทอด และเผยแพร่ ความรู้ภูมิปัญญาโดยผู้สูงอายุอย่างเป็นระบบ มีเครือข่ายการทำงานร่วมกันระหว่างผู้สูงอายุ ผู้ดูแล อาจารย์ นักศึกษาพยาบาล องค์กรท้องถิ่นและทีมสุขภาพในพื้นที่ ผลจากการจัดกิจกรรมสำหรับผู้สูงอายุอย่างต่อเนื่องจะนำไปสู่การพัฒนาศูนย์สร้างเสริมสุขภาพผู้สูงอายุ คณะพยาบาลศาสตร์ มหาวิทยาลัยอุบลราชธานี ต่อไป**

**โครงการ สืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 4**

**มหาวิทยาลัยอุบลราชธานี โดย คณะพยาบาลศาสตร์ จัดโครงการ สืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 4 นำผู้สูงอายุในเขตพื้นที่ชุมชนรอบมหาวิทยาลัย ร่วมถ่ายทอดความรู้ภูมิปัญญาท้องถิ่น ให้กับเด็กและเยาวชน เสริมสร้างสมรรถนะของผู้สูงอายุ ตระหนักถึงคุณค่า ความภาคภูมิใจในตนเองแก่ผู้สูงอายุ สร้างความสุขในบั้นปลายของชีวิต โดยมี ผู้ช่วยศาสตราจารย์ ดร. สุรีย์  ธรรมิกบวร คณบดีคณะพยาบาลศาสตร์ เป็นประธาน ซึ่งมีผู้สูงอายุ นักเรียน นักศึกษา เข้าร่วมโครงการกว่า 150 คน ณ  หอประชุมโรงเรียนบ้านบัววัด  ต.ธาตุ  อ.วารินชำราบ  จ.อุบลราชธานี  เมื่อวันที่ 28 มีนาคม 2559 ที่ผ่านมา**

**ผู้ช่วยศาสตราจารย์ ดร. สุรีย์  ธรรมิกบวร คณบดีคณะพยาบาลศาสตร์ กล่าวว่า ปัจจุบันนับว่าประชากรไทยวัยผู้สูงอายุ มีจำนวนเพิ่มขึ้นทุกปี ซึ่งเป็นวัยที่มีความเสื่อมของร่างกายในทุกระบบ เกิดภาวะพึ่งพา และทุพพลภาพตามมา การเปลี่ยนแปลงนั้นสามารถชะลอลงได้ด้วยการดูแลสุขภาพของตนเอง และการใช้ภูมิปัญญาท้องถิ่นที่มุ่งดูแลสุขภาพแบบองค์รวม  คณะพยาบาลศาสตร์ จึงจัดโครงการนี้ขึ้น เพื่อเป็นเวทีเครือข่ายการเรียนรู้ด้านภูมิปัญญาไทย สืบสาน ถ่ายทอด และเผยแพร่ความรู้จากผู้สูงอายุ อีกทั้งเป็นการสร้างเจตคติที่ดีต่อผู้สูงอายุ นำไปสู่การสร้างโรงเรียนเครือข่ายภูมิปัญญาผู้สูงอายุ และการจัดตั้งศูนย์การเรียนรู้และพัฒนาคุณภาพชีวิตผู้สูงอายุ คณะพยาบาลศาสตร์  มหาวิทยาลัยอุบลราชธานี ในอนาคตอีกด้วย**

**ด้าน นางสาวสาวิตรี สิงหาด หัวหน้าโครงการ  กล่าวเพิ่มเติมว่า โครงการสืบสานภูมิปัญญาและพัฒนาเครือข่ายการเรียนรู้ด้านการสูงอายุ ดำเนินโครงการมาแล้ว 3 ครั้ง ผลจากการดำเนินการที่ผ่านมา พบว่าบรรลุตามวัตถุประสงค์ คือ การบูรณาการสู่การเรียนการสอนได้อย่างเป็นรูปธรรม นักศึกษาได้เรียนรู้จากสถานการณ์จริง มีทักษะในการส่งเสริมสุขภาพผู้สูงอายุอย่างเป็นองค์รวม การสร้างเจตคติที่ดีต่อผู้สูงอายุ  และผู้สูงอายุตระหนักถึงคุณค่า ความภาคภูมิใจในตนเอง**

**ในส่วนของกิจกรรมประกอบด้วย การขอขมากราบไหว้ขอพรผู้สูงอายุซึ่งเป็นแบบอย่างของประเพณีไทย การบริการตรวจสุขภาพเบื้องต้น การแสดงละครเวทีนักศึกษาพยาบาล การสาธิตและถ่ายทอดความรู้ภูมิปัญญาท้องถิ่น อาทิ งานด้านศิลปะและหัตถกรรม เครื่องจักสาน การทำขนมไทย การทำน้ำหอมสมุนไพร การทำของที่ระลึก เป็นต้น ซึ่งแต่ละกิจกรรมได้รับความสนใจจากนักเรียนนักศึกษาเข้าเรียนรู้จำนวนมาก ทำให้ผู้สูงอายุมีความสุขทั้งกายและใจ เป็นอย่างดี อาจารย์สาวิตรี กล่าว**

**นับว่าเป็นโครงการที่ดี ที่มหาวิทยาลัยอุบลราชธานี ได้เห็นความสำคัญของผู้สูงอายุ เพื่อให้มีคุณภาพชีวิตที่ดี มีคุณค่าและความภาคภูมิใจในตนเอง อนุรักษ์และถ่ายทอดวัฒนธรรมภูมิปัญญาท้องถิ่น  การเรียนการสอนประกอบการฝึกปฏิบัติจริง เพื่อให้ผู้สูงอายุสามารถนำความรู้มาใช้ประโยชน์ต่อตนเองและสังคม มุ่งสู่เป้าหมาย “ รู้จริง ปฏิบัติได้ ถ่ายทอดเป็น ” และพร้อมที่จะเป็นต้นแบบขยายผลไปสู่ชุมชนอื่น อย่างยั่งยืนและเป็นรูปธรรม ต่อไป**

**โครงการสืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 5**

**คณะพยาบาลศาสตร์ ม.อุบลฯ ลงพื้นที่ชุมชน ชูผู้สูงอายุเป็นหนึ่งในต้นแบบภูมิปัญญาท้องถิ่น สู่การพัฒนาเครือข่ายการเรียนรู้เด็กและเยาวชน ภายใต้ โครงการสืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 5  เป็นการบูรณาการทำนุบำรุงศิลปวัฒนธรรม กับการเรียนการสอนในวิชาการพยาบาลผู้สูงอายุของนักศึกษา โดยมี ผู้ช่วยศาสตราจารย์ ดร.สงวน  ธานี คณบดีคณะพยาบาลศาสตร์ มหาวิทยาลัยอุบลราชธานี เป็นประธานเปิดงาน และ อาจารย์สาวิตรี สิงหาด หัวหน้าโครงการ กล่าววรายงาน ซึ่งมี นักเรียนโรงเรียนเครือข่าย นักศึกษา และผู้สูงอายุโดยรอบมหาวิทยาลัย เข้าร่วมกว่า 200 คน  ณ หอประชุมโรงเรียนบ้านหนองสองห้อง อ.วารินชำราบ  จ.อุบลราชธานี เมื่อวันที่ 17 มีนาคม 2560 ที่ผ่านมา**

**ผู้ช่วยศาสตราจารย์ ดร.สงวน  ธานี คณบดีคณะพยาบาลศาสตร์ มหาวิทยาลัยอุบลราชธานี กล่าวว่า ตามที่ทราบกันดีแล้วว่า ประเทศไทยได้ก้าวเข้าสู่สังคมผู้สูงอายุ (Aging society) แล้ว จากแนวโน้มของกลุ่มผู้สูงอายุที่เพิ่มมากขึ้นนำมาซึ่งภาวะเสี่ยง และปัญหาด้านสุขภาพเกิดภาวะพึ่งพาและทุพพลภาพตามมา ซึ่งการเปลี่ยนแปลงนั้นสามารถชะลอลงได้ด้วยการดูแลสุขภาพของตนเอง และ การใช้ภูมิปัญญาท้องถิ่นที่มุ่งดูแลสุขภาพแบบองค์รวม การสร้างเสริมสุขภาพของผู้สูงอายุ ส่งเสริมให้ผู้สูงอายุตระหนักถึงคุณค่า ความภาคภูมิใจในตนเอง มีคุณภาพชีวิตที่ดีเป็นสังคมผู้สูงอายุที่มีคุณภาพและมีความผาสุก เป็นกำลังสำคัญในการพัฒนาประเทศได้**

**โครงการนี้จัดทำขึ้นเพื่อส่งเสริมสุขภาพผู้สูงอายุแบบองค์รวม เป็นเวทีเครือข่ายการเรียนรู้ความรู้ด้านภูมิปัญญาไทยโดยผู้สูงอายุสู่เยาวชน  เกิดการสืบสาน ถ่ายทอด และเผยแพร่ ความรู้ ภูมิปัญญาโดยผู้สูงอายุอย่างเป็นระบบ  เป็นแหล่งเรียนรู้ด้านการสูงอายุ สำหรับผู้สูงอายุ ผู้ดูแล และนักศึกษา และ ผู้สนใจงานด้านการสูงอายุ และเป็นการสร้างเจตคติที่ดีต่อผู้สูงอายุและเกิดการบูรณาการสู่การเรียนการสอนได้อย่างเป็นรูปธรรม  ผลจากการจัดกิจกรรมสำหรับผู้สูงอายุอย่างต่อเนื่องจะนำไปสู่การสร้างโรงเรียนเครือข่ายภูมิปัญญาผู้สูงอายุและการสร้างฐานข้อมูลเว็บไซต์ฐานข้อมูลคลังภูมิปัญญาไทยของผู้สูงอายุ คณะพยาบาลศาสตร์  มหาวิทยาลัยอุบลราชธานี**

**อาจารย์สาวิตรี สิงหาด หัวหน้าโครงการ กล่าวว่า ในส่วนของกิจกรรมโครงการ เริ่มต้นด้วยการแสดงความเคารพ การมีเจตคติที่ดี และความกตัญญูกตเวทีแก่ผู้สูงอายุ โดยนักเรียน นักศึกษาได้นำมาลัยดอกไม้กราบไหว้ผู้สูงอายุ ซึ่งนับว่าเป็นปูชนียบุคคลที่มีคุณค่ายิ่ง ในการสืบทอดวัฒนธรรมประเพณีอันดีงาม ให้คงอยู่แก่ลูกหลานในปัจจุบัน โดยจัดให้มีกิจกรรมถ่ายทอดภูมิปัญญาผู้สูงอายุสู่เยาวชน “ผู้สูงวัยสอนหลาน” แบ่งเป็น การสอนทำขนมไทย การฟ้อนรำ การทำตุ๊กตาการบูร การทำพานบายศรี การทำยาดมสมุนไพร และงานด้านศิลปหัตถกรรม เป็นต้น**

**จากการดำเนินโครงการที่ผ่านมา พบว่า โครงการฯบรรลุตามวัตถุประสงค์ เกิดการบูรณาการสู่การเรียนการสอนได้อย่างเป็นรูปธรรม นักศึกษาได้เรียนรู้จากสถานการณ์จริงมีทักษะในการส่งเสริมสุขภาพผู้สูงอายุอย่างเป็นองค์รวม การสร้างเจตคติที่ดีต่อผู้สูงอายุ  ผู้สูงอายุตระหนักถึงคุณค่าและความภาคภูมิใจในตนเองเป็นเวทีเครือข่ายการเรียนรู้ความรู้ด้านภูมิปัญญาไทยโดยผู้สูงอายุสู่เยาวชน  เยาวชนมีความเข้าใจและเจตคติที่ดีต่อผู้สูงอายุ เกิดการสืบสาน ถ่ายทอด และเผยแพร่ ความรู้ ภูมิปัญญาโดยผู้สูงอายุอย่างเป็นระบบ  และได้เครือข่ายการทำงานร่วมกันระหว่างผู้สูงอายุ ผู้ดูแล อาจารย์ นักศึกษาพยาบาล องค์กรท้องถิ่นและทีมสุขภาพในพื้นที่และเพื่อให้เกิดการต่อเนื่องของโครงการ เกิดการพัฒนาที่ยั่งยืนต่อไป**

**โครงการสืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 6**

**คณะพยาบาลศาสตร์ มหาวิทยาลัยอุบลราชธานี จัดโครงการสืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 6 ตระหนักคุณค่าเสริมสร้างสมรรถนะของผู้สูงอายุ นำผู้สูงอายุ ถ่ายทอดความรู้ภูมิปัญญาท้องถิ่น ให้กับเด็กและเยาวชน ความภาคภูมิใจในตนเองแก่ผู้สูงอายุ สร้างความสุขในบั้นปลายของชีวิต โดยมีอาจารย์สุนันทา ครองยุทธ รองคณบดีฝ่ายวิจัย บริการวิชาการทำนุบำรุงศิลปวัฒนธรรม และวิเทศสัมพันธ์ คณะพยาบาลศาสตร์ เป็นประธานเปิดงาน และ อาจารย์สาวิตรี สิงหาด หัวหน้าโครงการ กล่าวรายงาน มีนักเรียนโรงเรียนเครือข่ายในพื้นที่รอบมหาวิทยาลัย และผู้สูงอายุในพื้นที่จังหวัดอุบลราชธานี เข้าร่วมจำนวนกว่า 200คน  ณ หอประชุมโรงเรียนบ้านหนองสองห้อง อ.วารินชำราบ  จ.อุบลราชธานี เมื่อวันที่ 14 มีนาคม 2561 ที่ผ่านมา**

**อาจารย์สุนันทา ครองยุทธ รองคณบดีฝ่ายวิจัย บริการวิชาการทำนุบำรุงศิลปวัฒนธรรม และวิเทศสัมพันธ์ คณะพยาบาลศาสตร์ มหาวิทยาลัยอุบลราชธานี กล่าวว่า โครงการสืบสานภูมิปัญญาและพัฒนาเครือข่ายการเรียนรู้ด้านการสูงอายุ ครั้งที่ 6 เป็นหนึ่งในโครงการบริการวิชาการที่คณะพยาบาลศาสตร์ได้ดำเนินการมาอย่างต่อเนื่องเป็น ครั้ง ที่ 6แล้วเพื่อให้สอดคล้องกับสภาวะปัจจุบันของประเทศไทยที่ก้าวเข้าสู่สังคมผู้สูงอายุ มีแนวโน้มที่เพิ่มมากขึ้นทุกปี นำมาซึ่งภาวะเสี่ยง และปัญหาด้านสุขภาพเกิดภาวะพึ่งพาและทุพพลภาพ ตามมา ซึ่งการเปลี่ยนแปลงนั้นสามารถชะลอลงได้ด้วยการดูแลสุขภาพของตนเอง และ การใช้ภูมิปัญญาท้องถิ่นที่มุ่งดูแลสุขภาพแบบองค์รวม การสร้างเสริมสุขภาพของผู้สูงอายุ ส่งเสริมให้ผู้สูงอายุตระหนักถึงคุณค่า ความภาคภูมิใจในตนเอง โครงการนี้นับเป็นเวทีเครือข่ายการเรียนรู้ความรู้ด้านภูมิปัญญาไทยโดยผู้สูงอายุสู่เยาวชน  เกิดการสืบสาน ถ่ายทอด และเผยแพร่ ความรู้ ภูมิปัญญา และเป็นการสร้างเจตคติที่ดีต่อผู้สูงอายุและเกิดการบูรณาการสู่การเรียนการสอนได้อย่างเป็นรูปธรรม และสร้างเครือข่ายการทำงานร่วมกันระหว่างผู้สูงอายุ ผู้ดูแล อาจารย์ นักศึกษาพยาบาล องค์กรท้องถิ่นและทีมสุขภาพในพื้นที่และเพื่อให้เกิดการต่อเนื่องของโครงการ เกิดการพัฒนาที่ยั่งยืนต่อไป**

**ด้าน อาจารย์สาวิตรี สิงหาด หัวหน้าโครงการ กล่าวว่า ในส่วนของกิจกรรมโครงการจัดให้มีกิจกรรมที่หลากหลาย อาทิ การแสดงความเคารพ การมีเจตคติที่ดีมีกตัญญูกตเวทีต่อผู้สูงอายุ ด้วยการนำพวงมาลัยมะลิ กราบขอขมาขอพรผู้สูงอายุ ตามประเพณีนิยม การบริการตรวจสุขภาพเบื้องต้น การแสดงของชมรมผู้สูงอายุจังหวัดอุบลราชธานี การแสดงของนักศึกษา เวทีการสาธิตและถ่ายทอดความรู้ของผู้สูงอายุสู่เยาวชน “ผู้สูงวัยสอนหลาน” แบ่งเป็น 6 กลุ่ม ได้แก่ กลุ่มฟ้อนรำ กลุ่มทำขนมไทย กลุ่มทำตุ๊กตาการบูร กลุ่มหัตถกรรมทำพานบายศรี กลุ่มหัตถกรรมจักสาน กลุ่มทำยาดมสมุนไพร เป็นต้น ซึ่งแต่ละกิจกรรมได้รับความสนใจจาก เด็ก เยาวชน นักเรียน นักศึกษาเข้าร่วมเรียนรู้จำนวนมาก ทำให้ผู้สูงอายุมีรอยยิ้มสดใส สุขกาย สุขใจ มีสุขภาพจิตที่ดีในปั้นปลายของชีวิตอย่างแท้จริง  อาจารย์สาวิตรี กล่าว**

**นับเป็นอีกหนึ่งภารกิจของมหาวิทยาลัยอุบลราชธานี ในด้านการบริการวิชาการแก่สังคม นำไปสู่เครือข่ายการเรียนรู้ในชุมชนพัฒนาคุณภาพชีวิตผู้สูงวัยให้มีคุณค่า อีกทั้งยังอนุรักษ์ศิลปวัฒนธรรม ภูมิปัญญาท้องถิ่น ปลูกฝังจิตสำนึกที่ดีแก่เด็กและเยาวชนซึ่งเป็นกำลังสำคัญต่อไปในอนาคต**